**Nákup tovaru prostredníctvom e-shopu**

**Účel spracúvania osobných údajov:**

1. Objednanie, predaj a dodanie tovaru zákazníkovi prostredníctvom elektronického obchodu.
2. Plnenie zmluvných povinností v súvislosti s objednaním, predajom a dodaním zakúpeného tovaru prostredníctvom elektronického obchodu.
3. Objednanie, predaj a dodanie tovaru prostredníctvom elektronického obchodu v prospech inej osoby určenej zákazníkom.
4. Realizácia platby za tovar zakúpený prostredníctvom elektronického obchodu na základe zmluvy so zákazníkom a zaslanie potvrdenia o platbe.
5. Zasielanie potvrdenia o prijatí objednávky a automatické informovanie zákazníka o priebehu jej vybavenia prostredníctvom e-mailu (napr. potvrdenie, zmena stavu, expedícia, doručenie).
6. Poskytnutie údajov prepravcovi za účelom dodania zakúpeného tovaru zákazníkovi.
7. Poskytovanie telefonickej a e-mailovej podpory zákazníkom v súvislosti s objednávkou. Spracúvanie je nevyhnutné na zabezpečenie komunikácie, riešenia otázok a požiadaviek zákazníka týkajúcich sa tovaru alebo doručenia.

**Dotknuté osoby alebo kategória dotknutých osôb:**

1. Zákazník – spotrebiteľ (fyzická osoba), ktorý uskutočnil nákup prostredníctvom elektronického obchodu alebo zadal objednávku.
2. Zákazník – spotrebiteľ (fyzická osoba), ktorého údaje sa spracúvajú za účelom plnenia zákonných a zmluvných povinností.
3. Príjemca zásielky – fyzická osoba, ktorá nie je zmluvnou stranou, ale v prospech ktorej bol tovar objednaný.
4. Zákazník – spotrebiteľ (fyzická osoba), ktorý vykonal objednávku a realizoval platbu.
5. Zákazník – spotrebiteľ (fyzická osoba), ktorému sú zasielané notifikácie o stave objednávky.
6. Zákazník – spotrebiteľ (fyzická osoba), ktorého údaje sú poskytované dopravcovi.
7. Zákazník – spotrebiteľ (fyzická osoba), ktorý kontaktuje prevádzkovateľa za účelom získania informácií alebo riešenia požiadavky súvisiacej s objednávkou.

**Kategória osobných údajov:**

Bežné osobné údaje.

**Zoznam alebo rozsah osobných údajov:**

1. Objednanie, predaj a dodanie tovaru zákazníkovi prostredníctvom elektronického obchodu: meno, priezvisko, adresa pre doručenie, informácia o objednanom tovare, telefónne číslo, e-mailová adresa.
2. Plnenie zmluvných a zákonných povinností v súvislosti s objednaním, predajom a dodaním zakúpeného tovaru: meno, priezvisko, adresa pre doručenie, informácia o objednanom tovare, telefónne číslo, e-mailová adresa.
3. Objednanie, predaj a dodanie tovaru v prospech inej osoby: meno, priezvisko, adresa pre doručenie, informácia o objednanom tovare, telefónne číslo, e-mailová adresa osoby, ktorej má byť zásielka doručená.
4. Realizácia platby a zaslanie potvrdenia o platbe: meno a priezvisko (ak je vyžadované pre účely platby), suma platby, dátum a čas platby, e-mailová adresa (len na účel zaslania potvrdenia o platbe).
5. Zasielanie potvrdenia o prijatí objednávky a automatické informovanie o jej vybavovaní: e-mailová adresa.
6. Poskytnutie údajov prepravcovi za účelom dodania tovaru: meno, priezvisko, adresa pre doručenie, telefónne číslo, e-mailová adresa.
7. Poskytovanie telefonickej a e-mailovej podpory v súvislosti s objednávkou: meno, priezvisko, telefónne číslo, e-mailová adresa, informácia o objednanom tovare, história objednávok (v nevyhnutnom rozsahu potrebnom na vybavenie dopytu).

**Právny základ spracúvania osobných údajov:**

**Zákonnosť spracúvania osobných údajov:**

**Účely a), b), d), e), f), g):** Spracúvanie osobných údajov je nevyhnutné na účely uzatvorenia a plnenia kúpno-predajnej zmluvy podľa § 52 a nasl. Občianskeho zákonníka, najmä pri zmluvách uzatvorených na diaľku so spotrebiteľom, a v súlade so zákonom č. 22/2004 Z. z. o elektronickom obchode. Právnym základom spracúvania je čl. 6 ods. 1 písm. b) GDPR – plnenie zmluvy.

**Účel c):** Oprávnený záujem – čl. 6 ods. 1 písm. f) GDPR. Prevádzkovateľ má oprávnený záujem doručiť objednaný tovar správnej osobe v prípade, že tovar nie je doručovaný priamo objednávateľovi, ale tretej osobe, ktorú objednávateľ určil ako príjemcu.

**Zákonná povinnosť spracúvania osobných údajov** sa na uvedené účely neuplatňuje ako samostatný právny základ podľa čl. 6 ods. 1 písm. c) GDPR.

**Príjemcovia alebo kategória príjemcov, ktorým budú osobné údaje poskytnuté:**

**Sprostredkovatelia podľa čl. 28 Nariadenia GDPR:**

* BiznisWeb s.r.o., Soblahovská 1116/61, 911 01 Trenčín, IČO: 36 332 275, ktorý zabezpečuje technickú správu webovej stránky a e-shopu, vrátane webhostingu, správy e-mailových služieb, zálohovania, aktualizácií a technickej podpory.
* Kuriérska spoločnosť – podľa výberu zákazníka, na účel doručenia tovaru.

**Samostatní prevádzkovatelia (tretie strany):**

* Tatra banka, a.s., Hodžovo námestie 3, 811 06 Bratislava, IČO: 00 686 930 – spracovanie platieb, poskytovanie platobnej brány CardPay.

**Iný oprávnený subjekt na základe čl. 6 ods. 1 písm. c) Nariadenia GDPR:**

Osobné údaje môžu byť poskytnuté aj orgánom verejnej moci, ktoré majú zákonné oprávnenie na ich spracúvanie, napr. kontrolné a dozorné orgány, súdy alebo orgány činné v trestnom konaní.

**Prenos do tretích krajín:**

Osobné údaje nie sú poskytované do tretích krajín.

**Prenos do medzinárodných organizácií:**

Osobné údaje nie sú poskytované do medzinárodných organizácií.

**Zverejňovanie osobných údajov:**

Prevádzkovateľ osobné údaje nezverejňuje.

**Doba uchovávania osobných údajov/ kritérium jej určenia:**

Osobné údaje budú uchovávané len po dobu nevyhnutnú na splnenie jednotlivých účelov spracúvania:

a) **Objednávka a dodanie tovaru:** Po dobu trvania zmluvného vzťahu a splnenia všetkých povinností, vrátane zákonnej lehoty na odstúpenie od zmluvy.

b) **Plnenie zákonných povinností:** Po dobu stanovenú príslušnými právnymi predpismi.

c) **Doručenie tovaru tretej osobe:** Po dobu nevyhnutnú na doručenie objednávky.

d) **Platba a potvrdenie platby:** Po dobu potrebnú na realizáciu platby a archiváciu potvrdenia.

e) **Stav objednávky a notifikácie:** Po dobu trvania zmluvného vzťahu.

f) **Údaje pre dopravcu:** Do odovzdania dopravcovi.

g) **Zákaznícka podpora:** Po dobu trvania zmluvného vzťahu alebo do vyriešenia požiadavky.

Po naplnení jednotlivých účelov budú osobné údaje **vymazané, anonymizované** alebo **archivované v súlade s právnymi predpismi** (napr. zákon č. 395/2002 Z. z.), ak je to nevyhnutné.

**Prevádzkovateľ sa zaväzuje dodržiavať zásady spracúvania osobných údajov, ktoré zahŕňajú:**

Spracúvať osobné údaje len v rozsahu nevyhnutnom na dosiahnutie stanoveného účelu, po naplnení účelu údaje bezodkladne vymazať alebo anonymizovať, zabezpečiť správnosť a pravidelnú aktualizáciu spracúvaných údajov, informovať dotknutú osobu o zmene účelu alebo právneho základu spracúvania, chrániť údaje pred neoprávneným prístupom, stratou a zneužitím, nahlásiť závažné bezpečnostné incidenty príslušnému dozornému orgánu, preukazovať súlad so zásadami spracúvania na požiadanie dozorného orgánu.

**Technické a organizačné bezpečnostné opatrenia:**

Prevádzkovateľ uplatňuje primerané technické a organizačné opatrenia na ochranu osobných údajov, vrátane zabezpečeného HTTPS pripojenia, silných hesiel, aktualizácií systémov, zálohovania údajov, logovania prístupov a obmedzenia oprávnení. Bezpečnostná politika zahŕňa aj opatrenia v oblasti fyzickej, informačnej a personálnej bezpečnosti. Opatrenia sú pravidelne kontrolované a aktualizované.

**Poučenie o forme požiadavky na poskytnutie osobných údajov od dotknutých osôb:**

Poskytnutie osobných údajov je v jednotlivých prípadoch nevyhnutné nasledovne:

**Účely a), b), d), e), f), g)**: **Zmluvná požiadavka**

Poskytnutie osobných údajov je potrebné na účely uzatvorenia a plnenia kúpno-predajnej zmluvy uzatvorenej na diaľku, vrátane jej dodania, vybavenia platby, zasielania notifikácií, poskytnutia zákazníckej podpory. Neposkytnutie údajov znemožní realizáciu objednávky a dodanie tovaru.

**Účely c):**  **Oprávnený záujem prevádzkovateľa**

Poskytnutie údajov osoby, v prospech ktorej je objednávka zadaná, nie je zákonnou ani zmluvnou požiadavkou, ale je nevyhnutné na zabezpečenie doručenia tovaru správnemu príjemcovi. Neposkytnutie údajov príjemcu môže viesť k tomu, že zásielka nebude doručená správnej osobe.

**Informácie o existencii automatizovaného individuálneho rozhodovania vrátane profilovania:**

Prevádzkovateľ vyhlasuje, že na základe poskytnutých osobných údajov nedochádza k automatizovanému individuálnemu rozhodovaniu vrátane profilovania v zmysle čl. 22 GDPR.

**Zdroj osobných údajov:**

Osobné údaje sú získavané priamo od dotknutej osoby – zákazníka (spotrebiteľa) pri zadávaní objednávky prostredníctvom e-shopu alebo v rámci komunikácie so zákazníckou podporou. V prípade, že je objednávka realizovaná v prospech tretej osoby (napr. ako darček), môže osobné údaje príjemcu poskytnúť objednávateľ. V takomto prípade sa predpokladá, že objednávateľ je oprávnený tieto údaje poskytnúť a informoval príjemcu o spracúvaní osobných údajov.

**Práva dotknutej osoby:**

Dotknutá osoba má pri spracúvaní osobných údajov podľa **čl. 6 ods. 1 písm. b) a f) GDPR** nasledovné práva:

**Právo na prístup k osobným údajom** – získať potvrdenie, či sa spracúvajú jej osobné údaje, a ak áno, získať prístup k týmto údajom.

**Právo na opravu** – požiadať o opravu nepresných alebo doplnenie neúplných osobných údajov.

**Právo na vymazanie („právo byť zabudnutý“) –** požiadať o výmaz osobných údajov, ak už nie sú potrebné na účely, na ktoré boli získané, alebo ak spracúvanie nie je oprávnené z iných dôvodov.

**Právo na obmedzenie spracúvania** – požadovať obmedzenie spracúvania osobných údajov za určitých podmienok, napr. počas overovania ich presnosti.

**Právo na prenosnosť údajov** – získať svoje osobné údaje v štruktúrovanom, bežne používanom a strojovo čitateľnom formáte a preniesť ich k inému prevádzkovateľovi, ak sú údaje spracúvané automatizovane a právnym základom je zmluva alebo súhlas.

**Právo namietať spracúvanie osobných údajov** – v prípade spracúvania na základe oprávneného záujmu (čl. 6 ods. 1 písm. f) GDPR) má dotknutá osoba právo namietať takéto spracúvanie.

**Právo podať sťažnosť dozornému orgánu** – v prípade, že sa dotknutá osoba domnieva, že spracúvanie jej osobných údajov je v rozpore s GDPR.

**Vaše právo si môžete uplatniť u nás kedykoľvek**, a to písomnou formou alebo elektronicky, prostredníctvom kontaktných údajov prevádzkovateľa uvedených v tomto vyhlásení. Prevádzkovateľ vybaví žiadosť bez zbytočného odkladu, najneskôr do 1 mesiaca od jej doručenia, v súlade s čl. 12 GDPR.